Държавен вестник, бр. 23, 2022 г., стр. 173

БРОЙ  23	
Д Ъ Р Ж А В Е Н  В Е С Т Н И К 	
СТР.  173  
удостоверението за признаване на придобитото 
висше образование, вписано в регистъра за 
академично признаване, воден от НАЦИД.
(3) Към заявлението по ал. 1 се прилагат:
1. документ, удостоверяващ, че лицето не 
е осъждано за умишлено престъпление от 
общ характер, когато заявлението се подава 
от лице, което не е български гражданин; 
2. декларация, че лицето не е било през 
последните 3 години преди определената от 
съда начална дата на неплатежоспособността 
член на управителен или контролен орган 
или неограничено отговорен съдружник в 
дружество, за което е открито производство 
по несъстоятелност, или в прекратено поради 
несъстоятелност дружество, ако са останали 
неудовлетворени кредитори; 
3. декларация, че лицето не е обявявано в 
несъстоятелност и не се намира в производ-
ство по несъстоятелност;
4. декларация, че лицето не е лишено от 
право да заема материалноотговорна длъж-
ност;
5. заверен препис от диплома за завършено 
висше образование с присъдена образовател-
но-квалификационна степен „магистър“ или 
образователна и научна степен „доктор“, с 
покрит хорариум по висша математика съг­
ласно ал. 6; за диплома от чуждестранно 
висше училище се прилага и легализиран 
превод на дипломата на български език; за 
диплома от чуждестранно висше училище, 
за която удостоверението за признаване на 
образованието не е вписано в регистъра за 
академично признаване, воден от НАЦИД, се 
прилага и заверен препис на удостоверението 
за признаване;
6. други документи по преценка на зая-
вителя за доказване на покрития хорариум;
7. доказателства, че лицето има поне 
тригодишен опит като актюер в национални 
осигурителни институции, актюер на застра-
ховател, презастраховател, здравноосигури-
телно дружество, пенсионноосигурително 
дружество, в органи, осъществяващи надзор 
върху дейността на тези лица, или като ха-
билитиран преподавател по застраховане 
или актюерство.
(4) Когато заявителят е с призната частична 
правоспособност на отговорен актюер, към 
заявлението се прилагат само документите по 
ал. 3, т. 1 – 4. В този случай в заявлението се 
посочват номерът и датата на решението, с 
които е призната частична правоспособност.
(5) Комисията може да изиска и други данни 
и документи, ако са необходими за вземане на 
решение за признаване на правоспособност.
(6) Необходимият хорариум по висша ма-
тематика включва:
1. не по-малко от 180 академични часа 
лекции и упражнения по висша математика 
или 8 кредита съгласно Европейската сис-
тема за трансфер и натрупване на кредити 
(ECTS), или
2. не по-малко от 90 академични часа 
лекции и упражнения хорариум по статис-
тика или застрахователна математика или 
4 ECTS кредита, заедно или поотделно, и 
не по-малко от 90 академични часа лекции 
и упражнения по висша математика или  
4 ECTS кредита.“
§ 5. Създава се чл. 12в:
„Чл. 12в. Комисията отказва признаване на 
правоспособност на отговорен актюер, ако:
1. заявителят е бил осъждан за умишлено 
престъпление от общ характер;
2. заявителят няма завършено висше об-
разование по чл. 122и, ал. 2, т. 5 от КСО и 
чл. 97, ал. 2, т. 5 от КЗ, придобитото висше 
образование в чуждестранно висше учили-
ще не е признато по реда на Наредбата за 
държавните изисквания за признаване на 
придобито висше образование и завършени 
периоди на обучение в чуждестранни висши 
училища (ДВ, бр. 69 от 2000 г.) или не е 
покрит хорариумът по висша математика 
съгласно чл. 12б, ал. 6; 
3. представените декларации от заявителя 
не удостоверяват съответните обстоятелства 
по чл. 12б, ал. 3, т. 2 – 4;
4. представените доказателства по чл. 12б, 
ал. 3, т. 7 не удостоверяват професионалния 
опит, изискван от закона за признаване на 
правоспособност на отговорен актюер;
5. установи, че заявителят е представил 
неверни данни или документи с невярно 
съдържание;
6. са изминали по-малко от 3 години от 
влизането в сила на решението за отнемане 
на правоспособност на отговорен актюер на 
основание чл. 122и, ал. 4 от КСО и заявителят 
иска признаване на частична правоспособ-
ност в областта на допълнително пенсионно 
осигуряване;
7. не са изпълнени изискванията на чл. 97, 
ал. 2, т. 8 от КЗ и заявителят иска признаване 
на частична правоспособност в областта на 
общото застраховане и/или животозастра-
ховането;
8. заявителят не е положил успешно изпита 
за съответните модули по чл. 3, ал. 2;
9. не са представени документи или ин-
формация по чл. 12б, ал. 2, 3 или 5.“
§ 6. В чл. 13 се правят следните изменения 
и допълнения: 
1. Алинея 1 се изменя така:
„(1) Комисията признава пълна или час-
тична правоспособност на отговорен актюер 
на лицата, за които са налице условията по 
чл. 12а, ал. 1, съответно по чл. 12а, ал. 2.“